Sukamulya, Cigugur, Kuningan

ASAL USUL KELURAHAN SUKAMULYA Taun....dugi ka taun 1739, nami Cipanas mangrupikeun Cantilan Dayeh Cigadung. Taun 1740 dugi ka taun 1951 nami pamarentahan Desa Cipanas dipingpin ku kuwu bu kahiji dugi ka kuwu 12. Taun 1951 tanggal jeung bulanna teu kaemutkeun Desa Cipanas ganti nami jadi Sukamulya harita kuwu nu ka 12 namina Bapa Sacadisastra Tilu nami calon nami desa diantawisna nyaeta: 1. Margaluyu 2. Sukamulya 3. Sukamanah Dilaksanakeun rapat demokrasi disaluyuan ku sadaya anu ngiring rapat nami pagentos Cipanas nyaeta Sukamulya Taun 1952 tanggal sareng bulanna teu katawis dugikeun ka taun 1981 tanggal sareng bulanna teu katawis pamarentahan Sukamulya masih tetep diparentah ku kuwu. Taun 1900 bulan Januari tanggal na teu katawis pamarentah desa robih janten Kelurahan, lurah nu ngawitan Pamarentah Kelurahan Sukamulya nyaeta bapak Mukhtar. Nami – nami nu kantos janten kuwu diawitan taun 1740 1. Bapa Jaga 2. Bapa Sena 3. Bapa Bangsajaya 4. Bapa Wangsahangga 5. Bapa Saimbang 6. Bapa Ketadirana 7. Bapa Sastrawinata 8. Bapa Kertasantana 9. Bapa Sastarwijaya 10. Bapa Sastradimaja 11. Bapa Sastradipura 12. Bapa Sacadisastra 13. Bapa Radenwirasa 14. Bapa Suhyono 15. Bapa Muchtar - Lurah 16. Bapa Udin Tarpudin - Lurah 17. Bapa DRS. Sofwan - Lurah 18. Bapa Utari - Lurah 19. Bapa Iwan Wirananggapati - Lurah 20. Bapa Yayat Hidayat, A.Md – Lurah Nami – nami tokoh luluhur nu ngangeugeuh nanggeuy sukamulya 1. Pangeran Caturangga 2. Buyut Bedang 3. Embah Yuda 4. Agus Guru 5. Eyang Mataram 6. Kiyai Markamah 7. Rama Ketib 8. Eyang Karimudin 9. Raden Nata 10. Badugal Jaya 11. Eyang Mashur Pangulu Gusti 12. Nyi Mas Gadung Sari 13. Nyi Rangda Gadung Sari 14. Nyi Mas Kinasih 15. Ratu Bungsu 16. Raden Sangkan Piwelasan Carita Singget Cipanas Sateuacana taun 1740, Cipanas mangrupikeun Cantilan ti dayeuh Cigadung. Cipanas anu mangrupukeun Cantilan ti Cigadung ngagaduhan kahayang nyaeta ngatur pamarentahan sorangan. Alesanana elmu-elmu anu dipiboga ku tokoh-tokoh masyarakat di dayeuh Cigadung sarua jeung anu dipiboga di daerah Cantilan. Dina hiji waktu aya hiji kajadian: Di dayeuh Cigadung aya acara hajatan, di antarana tokoh eta ngundang ka tokoh-tokoh Cantilan. Kusabab datangna telat dahareun anu dihidangkeun kanggo para tamu ti Cantilan robdah wujudna janten sadaya aratah deui, ku tina saktina tokoh dayeuh Cigadung. Bakakak hayam jago robah jadi hirup deui nepi bisa kongkorongok deui, komo deui dahareun anu sejena tina sayuran jadi aratah deui. Masih nuju hajatan di dayeuh Cigadung, tokoh-tokoh ti Cantilan ngahadiran. Ngahadirana teh mawa lisung kaahengan anu teu asup akal. Kaahengan eta lisung teh bisa leumpang sorangan diiringkeun ku tokoh-tokoh nu bade ngahadiran hajatan, eta lisung teh haluna di aradu nepikeun katingburicak ngaluarkeun seuneu. Atuh di pasamoan teh mani ribut tingkoceak sarieuneun kahuruan.Tah kitu geuning kabisa karuhun baheula mah araheng. Sabalikna di Cantilan aya hajatan. Tokoh anu ti dayeuh di undang oge. Bewara undangan nepi ka 3 kali tacan datang keneh bae. Kusabab urang Cantilan keuheuleun di undang teu datang bae, urang Cantilan teh ngutus deui salah saurang tokoh, kakara maranehna daratang. Kusabab asa dihina, tokoh masyarakat Cantilan hayang nembongkeun elmu anu dipibogana. Waktos tamu masih diperjalanan keneh, pribumi meuncit munding. Waktos undangan daratang munding teh keur disisit, para tamu dipiwarang caralik heula dibalandongan. Nembe oge para tamu caralik dadak sakala eta munding teh hirup deui, terus ngubrak-ngabrik tamu anu nuju caralik. Geus pasti nimbulkeun kaributan jeung papaseaan. Nu ngakibatkeun eta kampung jadi panas. Ti harita kampung eta katelah jadi kampung Cipanas. Saur para karuhun baheula, di dayeuh Cantilan aya sumber cai panas, tapi dugi ka ayeuna teu acan kapendak. Nu aya di hulu dayeuh Cigadung teh ngarana bae Cipanas, Cantilan anu karamat nepi ka ayeuna di ngaranan “Rama Ketib”. Lamun aya budak bade disunat sok dipake ngembang, jeung aya batu nu sok di pake tatapa atawa tempat karumpulna tokoh-tokoh masyarakat.
Dina tahun 1980 Cipanas digentos namina janten “Sukamulya”. Sukamulya adalah kelurahan di kecamatan Cigugur, Kuningan, Jawa Barat, Indonesia.